text: Имаме достатъчно общи черти, за да бъдем добри приятелки. Но далеч не достатъчно, за да бъде поредицата за Неми моя автобиография.
  От години Неми е изключително известна в моята страна. Радвам се за това, но самата аз предпочитам животът ми да си остане личен. Някой беше казал, че художниците на комикси са свенливи ексхибиционисти – намирам това твърдение за забавно и донякъде за вярно.
  Обожавам това, което правя. Ако дойде ден, когато вече не ми е забавно, това неминуемо ще се отрази. Тогава ще е време да спра.
  Съмнявам се. Аз не съм аниматор. От самото начало Неми си е моето момиче и никак не ми се иска някой друг до поеме контрол над нея.
  Когато излезе първият епизод на Неми, подозирала ли си, че един ден твоята героиня ще говори на български?
  Предполагах, че подобно нещо е невъзможно. И не мога да ти опиша колко съм щастлива, че не бях права.
  Комиксът вече е издаван в няколко европейски страни. Как успяваш да направиш хумора в него разбираем за толкова различни хора като англичани и българи?
  Благодарна съм за всеки нов читател на Неми, но всъщност нямам никаква представа как да пиша специално за определена група хора или нация. Просто се опитвам да правя неща, които самата аз бих чела. Ако на мен ми харесва, може би ще допадне и на други.
  Много, много рядко, заклевам се. Освен това "базирани на" е доста разтегливо понятие… Каквото и да пиша, винаги ще бъде свързано с нещо реално, независимо дали в моя живот или в този на някой друг. Но за да се превърне това в комикс, аз трябва да го преработя и онова, което излиза на хартия, обикновено не изглежда никак близко до някаква истинска случка.
  Знаеш ли, последния път, когато раздавах автографи, първият човек на опашката беше жена на около 60. Точно зад нея пък беше 17-годишен блек метъл фен. Честно казано – винаги е било така. Защото Неми има приятели навсякъде.
  Омъжена съм за блек метъл музикант (Симен Хестнес, свирил в някои от най-големите норвежки групи – Borknagar, Arcturus и Dimmu Borgir – бел.авт.) и имам доста приятели от тази сцена. Никога обаче не съм била голям почитател на жанра. Всъщност Неми започна като готик комикс, но с годините се промени – нямаше как да продължавам сериите толкова дълго с подобно ограничение.
  Правила съм обложки за албумите на Goth Minister, Aura Noir, Ved buens ende и Lamented Souls. Въпросът е, че преди да започна Неми, работих всякакви неща – бях барман, почиствах къщи и илюстрирах детски книжки. Журналистите обичат да споменават албумите, над които съм работила, но това никога не е било постоянна работа за мен.
  Единственият, който със сигурност е оказал влияние върху работата ми, е шведът Чарли Кристенсен. Поредицата Fables на DC Comics е страхотна, но освен нея и Mutts тези дни чета само норвежки комикси.